Հավելված N 1

Բյուրեղավան համայնքի ավագանու

2018 թվականի մարտի 12-ի N - Ն որոշման

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԲՅՈՒՐԵՂԱՎԱՆ ՀԱՄԱՅՆՔԻ ԿԱՄԱՎՈՐ ԽՆԴԻՐՆԵՐԸ, ԴՐԱՆՑ ԼՈՒԾՄԱՆՆ ՈՒՂՂՎԱԾ ՍԵՓԱԿԱՆ ԼԻԱԶՈՐՈՒԹՅՈՒՆՆԵՐԸ ԵՎ ԴՐԱՆՑ ԻՐԱԿԱՆԱՑՄԱՆ ԿԱՐԳԸ**

1.Սույն կարգով կարգավորվում են Հայաստանի Հանրապետության Կոտայքի մարզի Բյուրեղավան համայնքի (այսուհետև` համայնքի) կամավոր խնդիրների, դրանց լուծման նպատակով համայնքի տեղական ինքնակառավարման մարմինների սեփական լիազորությունների և այդ լիազորությունների իրականացման հետ կապված հարաբերությունները:

2. Համայնքի կամավոր խնդիրներն են՝

1) համայնքում սոցիալական աջակցության կարիք ունեցող անձանց և ընտանիքների (զոհված զինծառայողների, պատերազմի վետերանների, հաշմանդամների, կերակրողին կորցրած ընտանիքների և այլն)հայտնաբերումը և սոցիալական օգնության տրամադրման կազմակերպումը,

2)համայնքային ենթակայության օբյեկտների անվտանգ աշխատանքն ապահովելու կազմակերպումը,  
3)աջակցություն համայնքում զբոսաշրջային կառույցների և ենթակառուցվածքների ստեղծման, ինչպես նաև զբոսաշրջության զարգացմանը միտված ծրագրերի իրականացմանը,  
4)համայնքում երիտասարդության դերի բարձրացումը, երիտասարդական խնդիրների լուծմանն ուղղված ծրագրերի իրականացումը,

5)աջակցություն համայնքում արհեստների, ժողովրդական ստեղծագործության և գեղարվեստական ինքնագործունեության զարգացմանը,

6)աջակցություն համայնքում ֆիզկուլտուրայի և սպորտի զարգացմանը,

7)հանգստի, հանրային վայրերի, մարզական հրապարակների, հանգստի գոտիների խնամքի և պահպանության կազմակերպումը,

8)համայնքի ուսումնական հաստատությունների գործունեության աջակցումը,  
9)աջակցություն քաղաքացիական պաշտպանության մարմինների գործունեությանը,  
10)սոցիալական նշանակության այլ օբյեկտների շինարարության և կապիտալ նորոգման իրականացումը,  
11)համայնքային ենթակայության ճանապարհների, ճանապարհային երթևեկության կազմակերպման կահավորանքի ու այլ տեխնիկական միջոցների, կամուրջների և   
ինժեներական այլ կառույցների պահպանման և շահագործման կազմակերպումը,  
12)համայնքի սեփականություն հանդիսացող հողամասերի բարելավման աշխատանքների իրականացումը,   
13)գյուղատնտեսական զարգացման ծրագրերի իրականացման կազմակերպումը,  
14)համայնքում տնտեսական գործունեություն նախաձեռնողների ծրագրերի և   
նրանց գործունեության իրականացման աջակցությունը,

3. Սույն կարգում թվարկված կամավոր խնդիրները սպառիչ չեն:

4.Համայնքի կամավոր խնդիրների լուծման նպատակով համայնքի   
տեղական ինքնակառավարման մարմինները իրականացնում են հետևյալ սեփական լիազորությունները՝  
1) միջոցներ են ձեռնարկում հայտնաբերելու սոցիալական աջակցության կարիք ունեցող անձանց և ընտանիքներին (զոհված զինծառայողների, պատերազմի վետերանների, հաշմանդամների, կերակրողին կորցրած ընտանիքների և այլն)՝ սոցիալական օգնության տրամադրման համար,

2)կազմակերպում են համայնքային ենթակայության օբյեկտների անվտանգ աշխատանքը,

3)խթանում են զբոսաշրջային կառույցների և ենթակառուցվածքների ստեղծմանը,   
ինչպես նաև զբոսաշրջության զարգացմանը միտված ծրագրերին,

4)աջակցում են համայնքում երիտասարդության դերի բարձրացմանը, երիտասարդական խնդիրների լուծմանն ուղղված ծրագրերի իրականցմանը,

5)աջակցում են համայնքում արհեստների, ժողովրդական ստեղծագործության և   
գեղարվեստական ինքնագործունեության զարգացմանը,

6)աջակցում են համայնքում ֆիզկուլտուրայի և սպորտի զարգացմանը,

7) կազմակերպում են հանգստի, հանրային վայրերի, մարզական հրապարակների, հանգստի գոտիների խնամքը և պահպանումը,

8)աջակցում են համայնքի ուսումնական հաստատությունների գործունեությանը,

9)աջակցում են քաղաքացիական պաշտպանության մարմինների գործունեությանը,

10)աջակցում են սոցիալական նշանակության այլ օբյեկտների շինարարության և կապիտալ նորոգման իրականացմանը,

11)կազմակերպում են համայնքային ենթակայության ճանապարհների, ճանապարհային երթևեկության կազմակերպման կահավորանքի ու այլ տեխնիկական միջոցների, կամուրջների և ինժեներական այլ կառույցների պահպանումը և շահագործումը,

12)իրականացնում են համայնքի սեփականություն հանդիսացող հողամասերի բարելավման աշխատանքները,

13)կազմակերպում է գյուղատնտեսական զարգացման ծրագրերի իրականացման աշխատանքները,

14)աջակցում են համայնքում տնտեսական գործունեություն նախաձեռնողների ծրագրերին և նրանց գործունեության իրականացմանը:

5.Մինչև համայնքի տվյալ տարվա բյուջեի հաստատումը, համայնքի ղեկավարը համայնքի ավագանու հաստատմանն է ներկայացնում համայնքի բյուջեից ֆինանսավորում պահանջող կամավոր խնդիրների իրականացման նպատակով, տվյալ տարում իրականացվելիք կամավոր խնդիրների ցանկը և դրանց կատարման համար անհրաժեշտ ծախսերը:  
 6.Համայնքի ավագանին, ելնելով համայնքի բյուջեի հնարավորություններից, որոշում է տվյալ տարում կամավոր խնդիրների համար հատկացվող ընդհանուր գումարի և յուրաքանչյուր կամավոր լիազորության իրականացման համար անհրաժեշտ հատկացման չափը, ընդ որում յուրաքանչյուր տարվա համար հատկացվող ընդհանուր ֆինանսական միջոցները չեն կարող գերազանցել համայնքի այդ տարվա բյուջեով նախատեսված սեփական եկամուտների 10%-ը:

7.Համայնքի ավագանու որոշմամբ ընթացիկ տարում կամավոր խնդիրների լուծման նպատակով հատկացված ընդհանուր գումարի սահմաններում մի կամավոր խնդրի լուծման

համար հատկացված գումարը կարող է ուղղվել մեկ կամ մի քանի այլ կամավոր խնդիրների իրականացմանը:

8. Համայնքի ղեկավարի կողմից կամավոր խնդիրների լուծման համար ֆինանսական և գույքային միջոցներ չպահանջվելու դեպքում համայնքի ղեկավարը դրանք կարող է իրականացնել ինքնուրույն և սեփական պատասխանատվությամբ:

9. Հրատապ լուծում պահանջող դեպքերում համայնքի ղեկավարը իրավունք ունի համայնքի սեփական լիազորության իրականացման համար ֆինանսական միջոցներ հատկացնել ինքնուրույն և սեփական պատասխանատվությամբ, այդ մասին հաղորդում տալով առաջիկա ավագանու նիստում:

10. Կամավոր խնդիրների և դրանց լուծման իրականացման հետ կապված առաջարկություններ կարող են նախաձեռնել համայնքի ղեկավարը, համայնքի ավագանու անդամները, բնակիչները, հասարակական կազմակերպությունները և միավորումները, ինչպես նաև քաղաքացիական հասարակության այլ ինստիտուտներ:

11.Խնդրի կարգավորման համար անհրաժեշտ ֆինանսական միջոցների չափը և անհրաժեշտության հիմնավորումը հավաստող փաստաթղթեր, եթե դրանք առկա են, նախաձեռնողը համայնքի ղեկավարի քննարկմանն է ներկայացնում խնդրի լուծման իրականացման վերաբերյալ առաջարկությունը` նշելով դրա նպատակը:

12.Համայնքի ղեկավարը առաջարկությունը և կից ներկայացված փաստաթղթերն ստանալուց հետո`

1)առաջարկությանը համաձայնվելու դեպքում` մեկամսյա ժամկետում ճշտում է դրանց արժանահավատությունը, հաշվարկում կամավոր խնդրի իրականացման համար անհրաժեշտ գումարի չափը և առաջարկությունը նախաձեռնողի ներկայացրած փաստաթղթերի և ավագանու որոշման համապատասխան նախագծի հետ ներկայացնում է համայնքի ավագանու քննարկմանը՝ արդյունքների մասին տեղեկացնելով նախաձեռնողին: Անհրաժեշտության դեպքում ավագանու նիստին կարող է հրավիրվել նախաձեռնողը,

2)առաջարկությանը չհամաձայնելու դեպքում համայնքի ղեկավարը նախաձեռնողին գրավոր տեղեկացնում է այդ մասին՝ նշելով դրա պատճառները, փաստական և իրավական հիմքերը:

13. Սույն կարգի համաձայն համայնքի ավագանին ներկայացված կամավոր խնդրի լուծման հարցը քննարկում է ավագանու նիստում և ընդունում է համապատասխան որոշում՝ կամավոր խնդրի լուծման իրականացման համաձայնություն տալու կամ մերժելու վերաբերյալ:

14.Համայնքի կամավոր խնդիրների լուծման իրականացման համար համայնքի ավագանին կարող է ստեղծել մշտական կամ ժամանակավոր հանձնաժողովներ:

15.Համայնքի կամավոր խնդիրների և դրանց լուծմանն ուղղված սեփական լիազորությունների՝ սույն կարգով չկարգավորված հարցերը կարող են կարգավորվել միայն համայնքի ավագանու առանձին որոշումներով: Տ